Aseggas yezrin, timura tifriqiyin tigejdanin deg wayen yerzan akettur n teẓwar d-yetteqqalen nitenti d Tafriqt n Unẓul s 3,8 n yijigawaṭen, Maṣer s wazal n 2 n yijigawaṭen d Lezzayer s 0,5 n yijigawaṭen, ɣef wakken ay d-ixebber umlu n REN21 aydeg derwen wussnanen, inabaḍen, tuddsiwin tirnabaḍin d yimguranen.
Mennaw n tmura n Tefriqt ay yebdan ttamdent iketturen-nsent imaynuten deg 2020, ɣef wakken ay d-tenna teftart-a.
« Taɣsert tameqqrant akk deg Tefriqt n Utaram (s ukettur n 50 n yimigawaṭen) d tin ay reẓmen deg Mali anda tatrist tamanant tettgensis-d azal n uzgen seg ukettur yersen deg tmurt-a maca afares-nnes simal yetteqqal ur yerkid ara ɣef lǧal n unfal deg uswir n waman », ɣef wakken ay d-yenna.
Llan daɣ yisenfaren d ilemmasen d yimeqqranen ay yebdan ttwamaden deg tmura tifriqiyin niḍen am Maṣer, Ityupya, Ghana, Ṣumalya d Tefriqt n Unẓul, ɣef wakken ay d-yerna umlu n REN21 ay d-yernan dakken, deg Maṣer, « tukksa tafarant ay yekkes unabaḍ asekbel n watig n ufatus n tetrist d ayen ay yesbeɣsen medden ad sseqdacen tatrist tafukant ay yettwasdegren i yixxamen, tiḥuna d tneɣrafin ».
kab_Latn kab_Latn kab_Latn kab_Latn